Netflix Kanye Uest haqidagi hujjatli filmni namoyish etish huquqini 30 mln dollarga sotib oldi. Film 21 yil davomida yaratilgan

2021-yilda Netflix servisida amerikalik reper Kanye Uest haqida hujjatli film paydo bo‘ladi. Servis shouni namoyish etish huquqi uchun 30 million dollar to‘lagan, deb yozadi Esquire.

Reper haqidagi film ikkita kinematograf — Kudi va Chike tomonidan suratga olingan. Ular bunga qadar Kanye bilan Through the Wire videosi hamda Jesus Wawlks klipining uchinchi seriyasi ustida ish olib borgan. Kanye loyihada ijodiy ishtirok etmaydi, serial g‘oyasi Kudi va Chikega tegishli.
Yangi serialdan Kudi va Chike 21 yil davomida suratga olgan kadrlar kiradi — Kanyening 1990-yillarda Chikago hip-hop sahnasida paydo bo‘lishi, onasi Donda Uestning o‘limi, Yeezy brendining yaratilishi va 2020-yilgi prezidentlik saylovlaridagi muvaffaqiyatsizligi. Hozircha shouda Uestning Kim Kardashyan bilan ajrashganiga oid kadrlar bo‘lish-bo‘lmasligi noma’lum.
Kanye Uest haqida hujjatli film ishlash rejasi haqida uning sobiq tansoqchisi Stiv Stanulis ham aytib o‘tgan. Film davomida Stanulis Uest bilan ishlash davomida og‘ir kechgan damlar haqida so‘zlab bermoqchi.
Avvalroq Netflix Dev Patelning rejissor sifatidagi ilk filmi — “Maymun odam”ni 30 mln dollarga sotib olgani ma’lum bo‘lgandi.